**Model-tip de**

**ACORD DE COOPERARE**

în învățământul dual

Număr de înregistrare: \_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_

**I. Părţile Acordului**

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, IDNO \_\_\_\_\_\_\_\_\_\_\_\_\_\_\_\_\_\_\_,

*(Instituția de învățământ profesional tehnică)*

cu sediul în \_\_\_\_\_\_\_\_\_\_\_\_\_\_\_\_,telefon de contact:\_\_\_\_\_\_\_\_\_\_\_\_\_, email \_\_\_\_\_\_\_\_\_\_, în persoana \_\_\_\_\_\_\_\_\_\_\_\_\_\_\_\_\_\_\_\_,care acţionează în baza Statutului, denumită în continuare "**IÎPT**", pe de o parte,

şi

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, IDNO\_\_\_\_\_\_\_\_\_\_\_\_\_\_\_\_\_,

*(Unitate/autoritatea publică/ consorțiu)*

cu sediul în \_\_\_\_\_\_\_\_\_\_\_\_, telefon de contact:\_\_\_\_\_\_\_\_\_\_\_, email \_\_\_\_\_\_\_\_\_\_\_\_\_\_\_\_\_, înregistrată în Registrul unităţilor în învăţământul dual, la \_\_\_\_\_\_\_\_, sub nr. \_\_\_\_\_\_, în persoana \_\_\_\_\_\_\_\_\_\_\_\_\_\_\_\_\_\_\_\_, care acţionează în baza Statutului, denumită în continuare ”**Unitate**”, de altă parte,

denumite în mod colectiv **„Părțile”,** au convenit să încheie prezentul Acord de cooperare în învățământul dual (în continuare „**Acord**”) în baza termenilor şi condițiilor stabiliți mai jos:

**PREAMBUL**

Ținând cont de faptul:

* că potrivit art. 7 alin. (1) din Legea învățământului dual, *programul de formare profesională prin învăţământ dual se organizează în baza acordului de cooperare în învăţământul dual, încheiat între instituţia de învăţământ profesional tehnic şi unitate ori între instituţia de învăţământ profesional tehnic şi/sau centrele de formare profesională şi unitate*;
* că potrivit art. 59 alin. (6) din Codul educației, *învăţămîntul dual se desfăşoară, paralel, în instituţii de învăţămînt profesional tehnic şi în întreprinderi sau alte unităţi economice*.
* că **Unitatea** satisface condiţiile pentru organizarea programului de formare profesională prin învăţământ dual;
* că **Părțile** se angajează să coopereze reciproc în vederea asigurării condiţiilor de formare profesională a Elevilor în învățământul dual în cadrul programului de formare profesională prin învățământ dual;

DE COMUN ACORD și de bună credință, **Părțile** semnează **Acordul** după cum urmează:

1. **Obiectul Acordului- profilul educațional**
   1. Obiectul **Acordului** este reglementarea relațiilor, drepturilor și obligațiilor reciproce ale **IÎPT** și **Unității** în scopul asigurării condiţiilor de formare profesională a Elevilor în învățământul dual în cadrul programului de formare profesională prin învățământ dual pentru meseria/profesia/specialitatea \_\_\_\_\_\_\_\_\_\_\_\_\_\_\_\_\_, în conformitate cu curriculumul \_\_\_\_\_\_\_\_\_\_\_\_\_\_\_\_\_\_\_ și planul de învățământ\_\_\_\_\_\_\_\_\_\_\_\_\_\_\_\_\_\_\_, pentru anul de studii \_\_\_\_\_\_\_\_\_\_\_\_\_, pentru un număr estimative de \_\_\_\_\_\_\_\_\_\_\_ elevi.
2. **Planul** **de instruire teoretică şi practică**

* 1. Instruirea teoretică și practică a elevilor în cadrul unității se va desfășura în conformitate cu curriculumul și planul de învățământ.
  2. Unitatea economică își asumă responsabilitatea de a instrui elevii în acord cu curriculumul și planul de învățământ.

1. **Locul şi timpul de desfăşurare a instruirii teoretice şi practice a elevului**

4.1. Desfășurarea orelor de instruire teoretică și practică în cadrul unității se va realiza în \_\_\_\_\_\_\_\_\_\_\_\_\_\_\_\_\_\_\_\_\_\_\_.

4.2. Timpul de desfășurare a instruirii teoretice şi practice a elevului se va realiza în conformitate cu ruta de parcurgere, semnată între părți și aprobată de către Ministerul Educației și Cercetării.

4.3. Instruirea teoretică la **Unitate** nu poate depăși \_\_\_\_ ore din instruirea pe care elevul trebuie să o urmeze la **IÎPT**.

1. **Durata Acordului**
   1. Acordul este încheiat pentru realizarea formării profesionale a elevilor conform programului de formare profesională \_\_\_\_\_\_\_\_\_\_\_\_\_\_\_\_\_\_\_\_\_.
   2. Durata Acordului poate fi prelungită cu acordul scris al Părților, pentru asigurarea cooperării întru realizarea aceluiași program de formare profesională mai mulți ani de studii consecutiv.
2. **Drepturile şi obligaţiile instituţiei de învăţământ profesional tehnic**

6.1. Instituţia de învăţământ profesional tehnic are următoarele drepturi:

a) să elaboreze şi să aplice procedura de admitere a candidaţilor la studii în învăţământul dual;

b) să elaboreze planul de învăţământ şi curriculumul în parteneriat cu unitatea;

c) să organizeze şi să deruleze procesul de instruire a elevilor conform planului de învăţământ;

d) să organizeze şi să desfăşoare examenul de calificare profesională a elevilor.

6.2. Instituţia de învăţământ profesional tehnic are următoarele obligaţii:

a) să le asigure elevilor instruirea teoretică, precum şi instruirea generală şi opţională în conformitate cu experienţa şi cunoştinţele acumulate pe parcursul desfăşurării programului de formare profesională prin învăţământ dual şi să informeze părinţii/reprezentantul legal cu privire la reuşita lor;

b) să desemneze un maistru-instructor pentru fiecare grupă de elevi, responsabil pentru monitorizarea formării profesionale desfăşurate în cadrul unităţii;

c) să asigure, în colaborare cu unităţile, organizarea şi desfăşurarea examenului de calificare profesională a elevilor;

d) să asigure condiţiile necesare pentru evaluarea elevilor în cadrul examenului de calificare profesională;

e) să suporte cheltuielile necesare pentru formarea profesională a elevilor;

f) să organizeze şi să efectueze evaluarea nivelului de formare a competenţelor elevilor, în colaborare cu unităţile, conform actelor normative aprobate de Ministerul Educaţiei şi Cercetării;

g) să ţină evidenţa elevilor înscrişi la programele de formare profesională prin învăţământ dual şi a contractelor de formare profesională în învăţământul dual;

h) să monitorizeze frecvenţa elevilor la ore;

i) să organizeze procesul de recuperare de către elevi a orelor la care au absentat, precum şi procesul de remediere în cazul elevilor cu progres întârziat, inclusiv prin diverse măsuri de suport.

1. **Drepturile şi obligaţiile maistrului-instructor al Instituției de învăţământ profesional tehnic;**

7.1. Drepturile maistrului-instructor al Instituției de învăţământ profesional tehnic sunt:

1. să participe la elaborarea planului de instruire teoretică şi practică;
2. să monitorizeze evidenţa situaţiei şcolare, a frecvenței/prezenței la ore a elevilor;
3. să participe, la solicitare la elaborarea temelor şi subiectelor pentru probele de evaluare ale elevilor.

7.2. Obligaţiile maistrului-instructor al Instituției de învăţământ profesional tehnic sunt:

1. să asigure organizarea, desfăşurarea şi monitorizarea procesului de formare profesională a elevilor în cadrul IÎPT;
2. să colaboreze cu maistrul-instructor al Unităţii în vederea coordonării şi monitorizării procesului de formare profesională a elevilor în cadrul Unităţii;

c) să efectueze vizite de monitorizare a activității elevilor în cadrul unității, pentru a evalua modul de desfășurare a formării profesionale.

1. **Drepturile şi obligaţiile unităţii**

8.1. Unitatea are următoarele drepturi:

a) să solicite IÎPT acordarea numărului de locuri pentru programul de formare profesională prin învăţământ dual conform capacității sale de asigurare a formării profesionale;

b) să participe împreună cu IÎPT la elaborarea planului de învăţământ pentru meseria/profesia/specialitatea respectivă;

c) să participe împreună cu instituția de învățământ profesional tehnic la organizarea și desfășurarea Concursului de admitere în învățământul profesional tehnic, inclusiv la organizarea și desfășurarea probei de aptitudini a concursului de admitere;

d) să participe, în comun cu instituţia de învăţământ profesional tehnic, la elaborarea/actualizarea curriculumului, Planului de învățământ;

e) să participe la examenul de calificare în învăţământul dual, prin delegarea unui reprezentant în calitate de membru al Comisiei de elaborare a subiectelor pentru Examen;

f) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.2. Unitatea are următoarele obligaţii:

a) să colaboreze cu IÎPT în vederea realizării programului de formare profesională prin învățământ dual;

b) să participe, împreună cu IÎPT, la soluţionarea situaţiilor de conflict;

c) să informeze IÎPT cu privire la evoluţia şi modul de realizare a planului de învăţământ;

d) să respecte planul de învăţământ şi să asigure condiţiile necesare pentru ca obiectivul procesului de formare profesională să fie atins;

e) să desemneze o persoană calificată pentru a exercita funcţia de maistru-instructor al unităţii;

f) să participe la pregătirea, organizarea şi desfăşurarea examenului de calificare profesională;

g) să permită, la cerere, accesul reprezentanţilor IÎPT la locul de instruire a elevului;

h) să preavizeze IÎPT în cazul apariţiei unor impedimente de asigurare a formării profesionale a elevului în cadrul Unităţii;

i) să asigure procesul de formare şi certificare a maiştrilor-instructori ai Unităţii conform regulamentului aprobat de Ministerul Educaţiei şi Cercetării;

j) să nu împiedice frecventarea de către Elevi a orelor teoretice în cadrul IÎPT;

k) să participe la examenul de calificare în învăţământul dual, prin delegarea a cel puţin unui reprezentant în calitate de membru al Comisiei de examinare şi calificare în învăţământul dual.

1. **Drepturile şi obligaţiile maiştrilor-instructori ai unităţii;**

9.1. Maistrul-instructor al unităţii are următoarele drepturi:

1. să propună IÎPT şi unităţii modificări în planul de instruire a elevului în funcţie de performanţele lui şi de activitatea prestată de el în cadrul unităţii;
2. să stabilească sarcinile corespunzătoare pentru fiecare elev în condiţiile planului de învăţământ;
3. să exercite controlul asupra modului de îndeplinire a sarcinilor de către elev în limitele stabilite de contractul de formare profesională în învăţământul dual;
4. să informeze instituţia de învăţământ profesional tehnic cu privire la nerespectarea de către elev a contractului de formare profesională în învăţământul dual;

9.2 Maistrul-instructor al unităţii are următoarele obligații:

1. să ghideze elevul în procesul de formare profesională în cadrul Unităţii;
2. să deţină cel puţin 20 de credite de studii de formare psihopedagogică în cadrul instituţiilor autorizate provizoriu sau acreditate;
3. să colaboreze cu maistrul-instructor al instituţiei de învăţământ profesional tehnic în vederea asigurării formării profesionale a elevilor;
4. să elaboreze şi monitorizeze implementarea planului de instruire a elevului în cadrul unităţii;
5. să evalueze rezultatele învățării elevului conform instrucțiunilor aprobate de Ministerul Educației și Cercetării;
6. să elaboreze raportul final cu privire la pregătirea elevului, conform instrucțiunilor aprobate de Ministerul Educației și Cercetării.
7. **Repartizarea orelor teoretice şi practice**

10.1. Ponderea timpului de instruire în cadrul IÎPT este de \_\_\_\_\_\_\_\_\_ ore semestrial şi în cadrul Unităţii \_\_\_\_\_\_\_ ore semestrial, în conformitate cu programul de formare profesională aprobat de Ministerul Educaţiei şi Cercetării.

1. **Numărul de locuri alocate pentru instruire pe calificări**
   1. Numărul maxim de locuri la Unitate pentru calificarea \_\_\_\_\_\_\_\_\_\_ este de \_\_\_\_.
   2. Maistrul-instructor al Unității nu poate instrui concomitent mai mult de 15 elevi.
2. **Răspunderea părţilor**
   1. IÎPT şi Unitatea poartă răspundere pentru calitatea desfăşurării programului de formare profesională prin învăţământ dual şi instruirii efectuate de către elev, în partea ce le revine conform timpului de studii oferit.
3. **Condiţiile de rezoluţiune şi încetare a Acordului**
   1. IÎPT poate declara rezoluțiunea Acordului din motive justificate precum: Unitatea a admis încălcarea gravă a drepturilor Elevilor, Unitatea nu poate asigura calitatea desfășurării programului de formare profesională prin învățământ dual, Unitatea nu respectă cerințele de securitate și sănătate în muncă.
   2. Unitatea poate declara rezoluționa Acordul decât dacă este în imposibilitate de a-și onora obligațiile asumate din cauza unor impedimente justificatoare independente de voința sa.
   3. Unitatea va preaviza IÎPT și Camera de Comerț și Industrie a Republicii Moldova, cu 3 luni înainte despre intenția de a rezoluționa Acordul, pentru ca IÎPT să favorizeze încadrarea elevului la altă Unitate.
   4. Raporturile din Acord încetează la expirarea duratei acestuia.
   5. Orice modificare sau completare Acord este valabilă doar dacă a fost efectuată în formă scrisă şi semnată de către ambele Părţi. Acordurile adiţionale sunt părţi integrante ale prezentului Acord.
4. **Modul de soluţionare a litigiilor**

14.1. Litigiile apărute în procesul de executare a prezentului Acord vor fi soluţionate prioritar pe cale amiabilă.

14.2. Părțile se vor adresa Camerei de Comerț și Industrie al Republicii Moldova pentru acordarea suportului în vederea soluționării litigiilor apărute pe cale amiabilă.

14.3.În cazul în care litigiul nu va fi soluționat pe cale amiabilă, competentă de soluționarea lui se va face instanța judecătorească din Republica Moldova.

1. **Dispoziții finale**
   1. Prezentul Acord a fost încheiat în 2 (două) exemplare originale, câte unul pentru fiecare Parte, ambele având aceiaşi putere juridică, iar o copie al acestuia se prezintă de către Unitate Camerei de Comerț și Industrie a Republicii Moldova în termen de până la 5 zile din data semnării Acordului.
   2. Situațiilor nereglementate de prezentul Acord, le sunt aplicabile prevederile Legii învățământului dual.
2. **Data şi semnăturile părţilor**

Instituția de Învățământ Profesional Tehnică

Director \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unitatea

Administrator/Director\_\_\_\_\_\_\_\_\_\_\_\_\_\_